CELEX: 32020D0249
Language: fi
Date: 2020-02-25 00:00:00
Title: Neuvoston Päätös (YUTP) 2020/249, annettu 25 päivänä helmikuuta 2020, Euroopan unionin Kosovoon (Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244(1999) ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.) nimitetyn erityisedustajan toimeksiannon jatkamisesta annetun päätöksen (YUTP) 2018/903 muuttamisesta

26.2.2020   
               
               
                  FI
               
               
                  Euroopan unionin virallinen lehti
               
               
                  LI 54/1
               
            
         NEUVOSTON PÄÄTÖS (YUTP) 2020/249,
         annettu 25 päivänä helmikuuta 2020,
         Euroopan unionin Kosovoon (*) nimitetyn erityisedustajan toimeksiannon jatkamisesta annetun päätöksen (YUTP) 2018/903 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 33 artiklan ja 31 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 4 päivänä elokuuta 2016 päätöksen (YUTP) 2016/1338 (1), jolla jatkettiin Euroopan unionin Kosovoon nimitetyn erityisedustajan, jäljempänä ’erityisedustaja’, toimeksiantoa ja nimitettiin Nataliya APOSTOLOVA erityisedustajaksi Kosovoon.
                  
               
                     (2)
                  
                  
                     Neuvosto hyväksyi 25 päivänä kesäkuuta 2018 päätöksen (YUTP) 2018/903 (2) Kosovoon nimitetyn erityisedustajan toimeksiannon jatkamisesta. Erityisedustajan toimeksianto päättyy 29 päivänä helmikuuta 2020.
                  
               
                     (3)
                  
                  
                     Kosovoon nimitetyn erityisedustajan toimeksiantoa olisi jatkettava kuudella kuukaudella, ja olisi vahvistettava uusi rahoitusohje 1 päivänä maaliskuuta 2020 alkavalle ja 31 päivänä elokuuta 2020 päättyvälle kaudelle.
                  
               
                     (4)
                  
                  
                     Kosovoon nimitetty erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa perussopimuksen 21 artiklassa määritettyjen unionin ulkoisen toiminnan tavoitteiden saavuttamisen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös (YUTP) 2018/903 seuraavasti:
            
                        1)
                     
                     
                        Korvataan 1 artikla seuraavasti:
                        
                           ”1 artikla
                           
                           Euroopan unionin erityisedustaja
                           Jatketaan Nataliya APOSTOLOV An toimeksiantoa Kosovoon nimitettynä Euroopan unionin erityisedustajana, jäljempänä ’erityisedustaja’, 31 päivään elokuuta 2020. Neuvosto voi poliittisten ja turvallisuusasioiden komitean (PTK) arvion perusteella ja unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta päättää, että erityisedustajan toimeksianto päättyy aikaisemmin.”
                        
                     
                  
                        2)
                     
                     
                        Lisätään 5 artiklan 1 kohtaan alakohta seuraavasti:
                        ”Erityisedustajan toimeksiantoon liittyviin menoihin tarkoitettu rahoitusohje 1 päivänä maaliskuuta 2020 alkavalle ja 31 päivänä elokuuta 2020 päättyvälle kaudelle on 1 650 000 euroa.”
                     
                  
                        3)
                     
                     
                        Lisätään 14 artiklaan alakohta seuraavasti:
                        ”Erityisedustajan lopullinen kattava kertomus toimeksiannon toteuttamisesta esitetään viimeistään 15 päivänä kesäkuuta 2020.”.
                     
                  
         
            2 artikla
            Tämä päätös tulee voimaan päivänä, jona se hyväksytään. Sitä sovelletaan 1 päivästä maaliskuuta 2020.
         
         
            Tehty Brysselissä 25 päivänä helmikuuta 2020.
            
               
                  Neuvoston puolesta
               
               
                  Puheenjohtaja
               
               A. METELKO-ZGOMBIĆ
            
         
         
            (*)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244(1999) ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.
         
            (1)  Neuvoston päätös (YUTP) 2016/1338, annettu 4 päivänä elokuuta 2016, Euroopan unionin Kosovoon nimitetyn erityisedustajan toimeksiannon jatkamista koskevan päätöksen (YUTP) 2015/2052 muuttamisesta (EUVL L 212, 5.8.2016, s. 109).
         
            (2)  Neuvoston päätös (YUTP) 2018/903, annettu 25 päivänä kesäkuuta 2018, Euroopan unionin Kosovoon nimitetyn erityisedustajan toimeksiannon jatkamisesta (EUVL L 161, 26.6.2018, s. 7).